Արցախի պատմություն: Հնադարից մինչև մեր օրերը/Վերջաբան
ՎԵՐՋԱԲԱՆ

Արցախցու անխորտակ նավը, անցնելով խռովահույզ օվկիանո­սը, մաքառելով չարի ու բռնության դեմ, հասավ 21-րդ դարի ալեկոծ նավահանգիստը։ Դա հանգրվան է՝ նոր հորիզոններ բացելու համար։

Արցախահայությունը, իր հիշողության գաղտնարաններում սրբությամր պահպանելով Նոյի թոռ Հարեթոսյան Հայկի ավանդները, պայքարել է գոյատևման, ինքնության ու ինքնուրույնության, նախանցյալ ժամանակներում արյուն քրտինքով ստեղծած մշակութային արժեքների պահպանման համար։

Նորօրյա պետականության ստեղծման ճանապարհին, հաղթահարելով տեսանելի և անտեսանելի խութերը, ԼՂՀ-ն արդարացի պահանջատիրությամբ, կենսահաստատ, համառ ու անկոտրում դիրքորոշմամբ աշխարհի հզորներից պահանջում է հարգանքով և ըմբռնումով մոտենալ իր դատին ու պահանջատիրությանը։

Այսօր արցախցին իր խաղաղ, ստեղծագործ աշխատանքով փորձում է անմասն չմնալ համամարդկային արժեքներից՝ իրեն զգալով երկրագնդի համակեցության անբաժանելի մասնիկ։